இலங்கையைப் பொறுத்தளவில் 2007 ஒரு முக்கிய மைல் கல் ஆண்டு. 2007 மார்ச் 12 அன்று, தன் பிரதேசமான அம்பாந்தோட்டையில் சீனர்கள் ஒரு மிகப் பெரிய துறைமுகத்தை நிர்மாணிப்பதை அனு மதிப்பதற்குக் கொழும்பு ஒப்புக் கொண்டது. இத் துறைமுகத்தைக் கட்டுவதற்கான ஒப்பந்தம், இலங் கைத் துறைமுக அதிகார சபையால் சீனத் துறைமுகப் பொறியியல் கம்பனி மற்றும் சைனோ ஹைடோ கார்ப்பரேஷன் ஆகிய இரண்டு சீனக் கம்பனிகளுடன் முடிவு செய்யப்பட்டுக் கைச்சாத்திடப்பட்டது. பொருளாதார நன்மைகள் மற்றும் தங்கள் நாட்டுப் போரை முடிவிற்குக்கொண்டு வருவதற்கான சீன உதவி- அனேகமாக இவற்றின் அடிப்படையிலேயே இலங்கை அரசின் தீர்மானம் அமைந்தது.